أولا : التفكير الأصلي أو اللدني ( الفطري ) : واللي يكون أصلي نابع من فطرة الإنسان وممزوج بصميم تكوينه ، مثل البديهية اللي تگول : 1+1=2..
ثانيا : التفكير المستنتج من الحواس : مثلا تشوفلك بيت گدامك ، فتفكر وتستنتج إنو هذا البيت موجود فعلا ، فتفكيرك وإستنتاجك هذا نابع من حواسك ..
-بس سمعت إنو ديكارت نفسه شكك بقيمة هذا التفكير وگال : هذا التفكير الجاي من الحواس ما إله كل قيمة ؛ لأنو الحواس ممكن تخدعنه ..
-اي صحيح ، هو بالبداية شكك بقيمة هذا التفكير الناتج من الحواس ؛ بس بعدين تراجع عن هذا الامر وگال : هذا التفكير لابد أن يكون سليمًا ، ليش؟ لأنو مثلا إذا شفنه بعيوننا بيت معين وگلنه : ( إن هذا البيت موجود ) ، وبالحقيقة والواقع البيت ماموجود ، فبهيچ حالة ، راح يكون الله ( اللي خلق لي هاي الحواس ومنها العين اللي أشوف بيهه هذا البيت ) قد غشني ، ومن المستحيل عقلا إنو الله يغشني ..
ثالثا : التفكير الكاذب أو الخرافي : وهو التفكير بأمور ما إلهه أساس بالواقع ، مثل التفكير والايمان بالغول والعنقاء والسعلوة والطنطل وغيرها ..
#والحمد لله ..
#الفيلسوف_ديكارت ( الحلقة الثانية )
#باسم_الشبلاوي